stanford-oval/wikipedia huggingface dataset:
סיטיגרופ
מודל עסקי

סיטיגרופ, כמו החברות שהתמזגו לתוכה, מחזיקה במודל עסקי של "גיוון שירותים פיננסיים" שהומצא לראשונה על ידי חברת הביטוח פרודנשל, בסוף שנות השבעים. המודל מנסה ליצור תצריף של מגוון חברות פיננסיות, כמו השקעות בניירות ערך, בנקאות, עסקי ביטוח, ועוד. הצירוף הזה נעשה מכיוון שכל אחד מן העסקים הללו סובל מתקופות גאות ושפל במחזור העסקים. צירוף כל העסקים הללו תחת קורת גג אחת אמור, לפחות תאורטית, להפחית את הסיכון העסקי, כך שחברה בתחום אחד תהווה משקל-נגד לחברה בתחום אחר. לצירוף גם מטרה נוספת: כיוון שצרכנים רבים צורכים שירותים פיננסיים ביותר מתחום אחד, ניתן לשכנעם לצרוך את מגוון השירותים שאותם הם מבקשים אצל ספק בודד, במחיר זול יותר מן המחיר שישלם הצרכן אם יקנה כל שירות פיננסי בחברה שונה.
בתקופתו של סנדי וייל התמקדו רוב מאמציה של סיטיגרופ בהשתלטות על חברות אחרות בתחומה. רוב הרכישות היו של חברות שנקלעו לקשיים ונמכרו במחיר נמוך. לאחר הרכישה היה צוות מיוחד דואג לקיצוץ אגרסיבי בעלויות החברה הנרכשת, כדי ליצור הון לרכישה הבאה.
נכסי דלא ניידי

בניין המשרדים המפורסם ביותר של החברה הוא מרכז סיטיגרופ, אשר גגו הזוויתי בולט בקו הרקיע של מזרח מנהטן בניו יורק. בניגוד לדעה רווחת, הבניין אינו משמש כמטה החברה. מטה החברה שוכן בבניין אחר בשדרות פארק, במנהטן.
אצטדיון הבייסבול החדש של הניו יורק מטס שנפתח בשנת 2009 נקרא סיטי פילד (CitiField), על שם סיטיבנק (השייך לסיטיגרופ), תמורת תשלום של 20 מיליון דולר לשנה למשך 20 שנה.
חטיבות עסקיות

סיטיגרופ מחולקת לשלוש חטיבות עסקיות: צרכנות גלובלית, ניהול הון גלובלי ובנקאות עסקים והשקעות. בצידן, חברה עצמאית המהווה חלק מקבוצת סיטיגרופ - סיטיגרופ השקעות אלטרנטיביות.
חטיבת צרכנות גלובלית מורכבת משלוש תת-חטיבות: כרטיסי אשראי, מימון לקוחות ובנקאות קמעונאית. תחום כרטיסי האשראי אחראי לכ-40% מן הרווח בקבוצה עסקית זו. סיטיגרופ היא חברת כרטיסי האשראי הגדולה בעולם, מעמד שבו החזיקה סיטיקורפ לפניה והתחזק עוד יותר לאחר רכישות של חברות כרטיסי אשראי נוספות, לאחר המיזוג. סיטיגרופ מנפיקה כרטיסי אשראי גם במדינות שבהן אין לה סניפים. תת-החטיבה "מימון לקוחות" אחראית לכ-20% מרווחי קבוצה זו. תת-חטיבה זו עוסקת במתן הלוואות בריבית גבוהה ללקוחות שלהם היסטוריית אשראי גרועה ונחשבים לסיכון גבוה. מנהגי ההלוואות של חטיבה זו זוכים לביקורת חיצונית לא מעטה.
התת-חטיבה השלישית בקבוצה עוסקת בבנקאות קמעונאית, ומורכבת מסניפי בנק קמעונאים האופייניים לבנקים המוכרים לנו. שם המותג של הבנקים בחטיבה הוא סיטיבנק Citibank. סיטיבנק הוא הבנק הקמעונאי השלישי בגודלו בארצות הברית ומחזיק סניפים ברחבי תבל. החלק הגדול ביותר בחטיבה זו הוא הבנק בנמקס, הבנק השני בגודלו במקסיקו. חטיבת הצרכנות הגלובלית תורמת כמחצית מרווחי החברה. אף אם הופרדה קבוצה זו משאר החברה, עדיין הייתה נותרת בין עשר החברות המרוויחות ביותר בעולם.
חטיבת בנקאות עסקים והשקעות מורכבת משלוש תת-חטיבות: שווקים עולמיים, בנקאות עולמית, ושירותי עסקאות עולמיים. חטיבה זו מטפלת בניהול מזומנים בתאגידים גדולים, בהלוואות ובשירותי השקעות. בנק ההשקעות של סיטיגרופ הוא אחד מן הגדולים בעולם. הבנק אינו מרבה לעסוק ברכישת מניות ואיגרות חוב ספקולטיביות, כפי שנוהגים בנקי השקעות אחרים בעולם.
חטיבת ניהול ההון הגלובלי מורכבת מהבנק הפרטי של סיטיגרופ, סמית' ברני וסיטיגרופ חקר השקעות. הבנק הפרטי של סיטיגרופ מספק שירותים לבעלי הון, מוסדות פרטיים ומשרדי עו"ד. סמית' ברני היא החברה השנייה בגודלה בעולם העוסקת בסחר מניות.
החברה העצמאית סיטיגרופ השקעות אלטרנטיביות עוסקת בניהול נכסי הון שונים עבור לקוחותיה באמצעות קרנות המשקיעות באפיקים אלטרנטיביים, בשונה מהשקעה באמצעות קרנות הנאמנות המסורתיות, שבהן אין החברה מחזיקה עוד. אפיקי ההשקעה כוללים מוצרים פיננסיים מובנים, קרנות הון אלטרנטיביות, סחורות עתידיות ונדל"ן. המוצרים הפיננסיים המובנים שבהם סוחרות קרנות אלה מונפקים ומוחתמים בידי חטיבת בנקאות ההשקעות של הקבוצה, והחברה מציעה ללקוחותיה המוסדיים והפרטיים מגוון של למעלה משמונים מוצרי השקעה.
מותגים בבעלות סיטיגרופ

בנק לאומי למקסיקו (Banco Nacional de Mexico), הבנק השני בגודלו במקסיקו
סיטיבנק (אנ') (Citibank), המספק שירותי בנקאות ללקוחות פרטיים
סיטימורגג' (Citimortgage), בנק למשכנתאות
סיטיפייננשל (Citifinancial), בנק הלוואות
פרימריקה (Primerica), שיווק רב-שכבתי ושירותים פיננסיים
קרדיט קארד סיטי (Creditcard Citi) הבנק הפרטי השלישי בגודלו בברזיל
סיטיגרופ בישראל

CitiBank N.A מחזיק סניף מקומי בישראל המשמש גם כחבר בבורסה לניירות ערך בתל אביב. מטהו ממוקם במגדל עזריאלי שרונה בתל אביב.
בנוסף מחזיקה סיטיגרופ מרכז לפיתוח תוכנה, הממוקם במגדל עתידים בקריית עתידים בתל אביב.
יחידת הסליקה הבינלאומית הוקמה כחלק מהבורסה לניירות ערך בתל אביב, בשיתוף פעולה עם סיטיבנק, למתן שירותי סליקה ומשמורת לניירות ערך זרים.
Citi Ventures מנהלת פעילות אקסלרטור וקרן הון סיכון (במודל Corporate Venture Capital - CVC) בחברות הזנק בישראל.
הערות שוליים

↑  Citi Investor Relations | Citi Annual Reports - Citi Investor Info
| --- | --- |
בקרת זהויות :  GND: 5337756-4  ISNI: 0000 0004 0441 2483  LCCN: no2007005175  VIAF: 158647664   WorldCat (עם VIAF): 158647664 
מרכז סיטיגרופ במנהטן
קנדרה הריסון

קנדרה "קני" הריסון (באנגלית: Kendra "Keni" Harrison; נולדה ב-18 בספטמבר 1992) היא אתלטית אמריקאית, סגנית האלופה האולימפית (טוקיו 2020), סגנית אלופת העולם (דוחה 2019) ושיאנית עולם בעבר בריצת 100 מטר משוכות. ואלופת העולם באולם (בירמינגהאם 2018) בריצת 60 מטר משוכות.
ביוגרפיה

הריסון נולדה בטנסי, בגיל צעיר היא אומצה על ידי גרי וקרון הריסון שאימצו 8 מעשרת ילדיהם. היא מתאמנת באוניברסיטת קנטקי בהדרכתו של אדריק פלוריאל.
ביוגרפיה > 2012

במבחנים האמריקאים לאולימפיאדת לונדון (2012) שהתקיימו ביוג'ין, אורגון ב-22 ביוני סיימה הריסון במקום 22 בריצת 100 מטר משוכות בתוצאה של 13.23 שניות ולא הצליחה להתברג למשלחת האמריקאית למשחקים.
ביוגרפיה > 2013

באליפות ה-NCAA שנערכה ביוני 2013 סיימה הריסון במקום חמישי בריצת 100 מטר משוכות בתוצאה של 12.88 שניות ובמקום רביעי בריצת 400 מטר משוכות בתוצאה של 55.75 שניות.
ביוגרפיה > 2015 > אלופת המכללות

בשל פציעה בשרירי מיתר הברך (hamstring), היא החמיצה את התחרויות בחורף 2014 ובתחילת 2015. אך לאחר שחזרה להתחרות באליפות המכללות באולם שנערכה במרץ 2015 היא זכתה במדליית זהב בריצת 60 מטר משוכות בתוצאה של 7.87 שניות, התוצאה הרביעית בטיבה בעולם באותה העת. ביוני אותה שנה היא זכתה לראשונה באליפות המכללות, במדליית זהב בריצת 100 מטר משוכות בתוצאה של 12.55 שניות ובמדליית כסף בריצת 400 מטר משוכות בשיא אישי של 54.09 שניות, אחרי שמיר ליטל (53.74 שניות), התוצאה השנייה בטיבה בעולם באותה העת.
באליפות ארצות הברית שנערכה ביוג'ין ביוני 2015 זכתה הריסון במדליית כסף בריצת 100 מטר משוכות בתוצאה של 12.56 שניות, אחרי דון הרפר (12.55 שניות). באליפות העולם שנערכה בבייג'ינג, סין היא פסלה בזינוק בשלב חצי הגמר.
ביוגרפיה > 2016

באליפות המכללות באולם שנערכה במרץ 2016 היא זכתה במדליית כסף בריצת 60 מטר משוכות בשיא אישי של 7.77 שניות, אחרי בריאנה רולינס (7.76 שניות), התוצאה ה-13 בטיבה בכל הזמנים. שבוע לאחר מכן, באליפות העולם באולם שנערכה בפורטלנד, אורגון היא סיימה במקום שמיני בריצת 60 מטר משוכות בתוצאה של 8.87 שניות לאחר שאיבדה את שווי משקלה לאחר שפגעה עם הרגל במשוכה הראשונה. בשלב המוקדמות היא קבעה את התוצאה המהירה באליפות 7.81 שניות, תוצאה שווה למדליית הזהב.
ביוגרפיה > 2016 > שיאנית עולם

בתחרות שנערכה באפריל 2016 קבעה הריסון בריצת 100 מטר משוכות שיא אישי חדש של 12.36 שניות, תוצאת השנה בעולם והתוצאה התשיעית בטיבה בכל הזמנים. בתחרות פרפונטיין קלסיק שנערכה בסוף מאי אותה שנה היא קבעה בריצת 100 מטר משוכות שיא ארצות הברית חדש של 12.24 שניות והתוצאה השנייה בטיבה בכל הזמנים.
במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי אותה שנה היא סיימה רק במקום שישי בריצת 100 מטר משוכות בתוצאה של 12.62 שניות ולא נכללה במשלחת האמריקאית למשחקים.
בתחרות ליגת היהלום שנערכה בלונדון ב-22 ביולי אותה שנה היא שברה את שיא העולם הוותיק בן ה-28 שנים של יורדנקה דונקובה מבולגריה בתוצאה של 12.20 שניות, שיפור של מאית אחת (12.21 שניות).
ביוגרפיה > 2017

באליפות העולם שנערכה בלונדון, ב-12 באוגוסט 2017 סיימה הריסון במקום רביעי בריצת 100 מטר משוכות בתוצאה של 12.74 שניות. בשלב המוקדמות היא קבעה תוצאה של 12.60 שניות ועלתה ראשונה לשלב חצי הגמר, התוצאה השנייה בטיבה בכל התחרות אחרי המנצחת סאלי פירסון מאוסטרליה (12.53 שניות בחצי גמר ו-12.59 שניות בגמר).
ביוגרפיה > 2018 > אלופת עולם באולם

באליפות העולם באולם שנערכה בברמינגהאם, בריטניה במרץ 2018 זכתה הריסון במדליית זהב בריצת 60 מטר משוכות בשיא אליפות ובשיא אמריקה חדש של 7.70 שניות, שתי מאיות השנייה איטי משיא העולם, לפני בת ארצה כריסטינה מאנינג (7.79 שניות) וננאדין ויסר מהולנד (7.84 שניות).
ביוגרפיה > 2019 > סגנית אלופת עולם

באליפות העולם שנערכה בדוחה, קטר ב-6 באוקטובר 2019 זכתה הריסון במדליית כסף בריצת 100 מטר משוכות בתוצאה של 12.46 שניות, אחרי בת ארצה ניה אלי (12.34 שניות) ולפני דניאל ויליאמס מג'מייקה (12.47 שניות).
שיאים אישיים > אצטדיון

ריצת 100 מטר משוכות: 12.20 שניות (2016), שיא עולם בעבר, שיא אמריקה והתוצאה השנייה בטיבה בהיסטוריה
ריצת 100 מטר: 11.35 שניות (2016)
ריצת 200 מטר: 23.00 שניות (2016)
ריצת 400 מטר משוכות: 54.09 שניות (2016)
שיאים אישיים > אולם

ריצת 60 מטר משוכות: 7.77 שניות (2016)
הערות שוליים

↑  U.S Olympic Team Trials, באתר USA Track & Field (באנגלית)
↑  NCAA Division I 2013 Outdoor - Track & Field Championships, באתר Flash Results (באנגלית)
↑  NCAA Division I 2013 Outdoor - Track & Field Championships, באתר Flash Results (באנגלית)
↑  NCAA Championships - Women 60 M Hurdles, באתר NCAA (באנגלית)
| --- | --- |
בקרת זהויות :  World Athletics: 14425415
אונקיה

אוּנְקִיָּה (באנגלית: Ounce) היא השם של מספר יחידות למדידת מסה, משקל, ונפח של נוזל.
מקורה של יחידת המדידה ברומא העתיקה, והיא שימשה כאחת מיחידות המשקל העיקריות באירופה במהלך ימי הביניים.
כיום נעשה שימוש ביחידת מידה זו בעיקר בארצות הברית.
אחד מסוגי האונקייה הנפוצות ביותר היא אונקיית נוזל (fluid ounce), אשר נמצאת בעיקר בשימוש במטבח האמריקני. אונקיית נוזל שווה כ-29.574 מיליליטר.
ראו גם

ליברה
דרק קלנה

| --- | --- |

 לידה:  3 באוקטובר 1991 (בן 33) סן דימאס, קליפורניה, ארצות הברית 
 מדינה:  ארצות הברית 
 מקום לימודים:  South Hills High School 
 פרופיל ב-IMDb
 
דרק אנטוני קלנה (באנגלית: Derek Anthony Klena; נולד ב-3 באוקטובר 1991) הוא שחקן וזמר אמריקאי.
ביוגרפיה > ראשית חייו

דרק אנטוני קלנה נולד ב-3 באוקטובר 1991 בסן דימס, קליפורניה לג'ון ולין קלנה, הבכור מבין שלושה ילדים. לו אחות צעירה בשם לורן ואח צעיר בשם דילון. קלנה גדל בווסט קובינה, קליפורניה ושיחק בייסבול. אחיו הצעיר דילון גם הוא שחקן.
ביוגרפיה > קריירה

בין השנים 2010–2011, קלנה הוזמן להיבחן לתפקיד שחקן מחליף לארון טבייט במחזמר "תפוס אותי אם תוכל", כשהמחזמר יעבור לברודוויי, אך לא קיבל את התפקיד. בשנת 2012, הוא לוהק לתפקיד טומי רוס במחזמר "קארי", והשתתף בהפקה המחודשת של המחזמר באוף-ברודוויי. באותה שנה, קלנה גילם את אדי בירדלייס בבכורה העולמית של המחזמר "Dogfight" באוף-ברודוויי.
בשנת 2013, קלנה גילם את פיירו בהפקת העשור של המחזמר "מרשעת". תפקיד זה היה גם הופעת הבכורה שלו בברודוויי.
בשנת 2014, קלנה השתתף בהפקת ברודוויי המקורית של המחזמר "הגשרים של מחוז מדיסון", בתפקיד מייקל. באותה שנה, הוא לוהק לתפקיד בוגי בהפקה ניסיונית מחוץ לניו יורק של המחזמר "דיינר" בתיאטרון סיגנטור בווירג'יניה. המחזמר היה אמור לעבור לברודוויי אך זה לא קרה.
בשנת 2016, קלנה לוהק לגלם את דמיטרי במחזמר אנסטסיה, המבוסס על סרט בעל אותו שם. הפקת הבכורה העולמית של המופע הייתה הפקה ניסיונית מחוץ לניו יורק בבמת הרטפורד, קונטיקט. ההפקה רצה מ-12 במאי 2016 ועד 12 ביוני 2016. המחזמר החל בהצגות מקדימות בברודוויי ב-23 במרץ 2017, ונפתח רשמית ב-24 באפריל 2017, בתיאטרון ברודהרסט. ב-25 במרץ 2018 קלנה עזב את ההפקה.
בין השנים 2016–2018, הופיע בתפקיד די. ג'יי. פינגבלאסט בשלושה פרקים בסדרה "קימי שמידט".
במאי 2018, קלנה הצטרף להפקה ניסיונית מחוץ לניו יורק של המחזמר "Jagged Little Pill" בתיאטרון הרפרטוארי האמריקני, בתפקיד ניק הילי. המחזמר, המבוסס על אלבום בעל אותו שם, החל בהצגות מקדימות בברודוויי ב-3 בנובמבר 2019, ונפתח רשמית ב-5 בדצמבר 2019, בתיאטרון ברודהרסט. על תפקיד זה קלנה היה מועמד לפרס טוני לביצוע הטוב ביותר על ידי שחקן משנה במחזמר.
בשנת 2022, קלנה הופיע בשמונה פרקים בסדרה "שקרניות קטנות: החטא הקדמון" בתפקיד וס. במאי אותה שנה, קלנה החליף את ארון טבייט בתפקיד כריסטיאן בהפקת המחזמר "מולן רוז'" בברודוויי. הוא עזב את ההפקה בינואר 2023 ושב אליה מחודש אפריל עד חודש יוני באותה שנה.
בפברואר 2023, קלנה גילם את ג'ו גיליס בהפקת המחזמר "שדרות סאנסט" במרכז קנדי.
בפברואר 2024, קלנה שב לגלם את כריסטיאן בהפקת המחזמר "מולן רוז'" בברודוויי, כשהוא מחליף את קייסי קוט.
ביוגרפיה > חיים אישיים

בשנת 2018, קלנה נישא לחברתו אליסיה סקריבן. בספטמבר 2022, נולד לזוג בן.
תיאטרון

| שנה | שם | תפקיד | מיקום | הערות | הערות שוליים |
| --- | --- | --- | --- | --- | --- |
| 2009 | Big River (אנ') | האקלברי פין | תיאטרון קנדלייט פבליאון | — |  |
| 2010 | יוסף וכתונת הפסים המשגעת | יוסף | הופעות ריברסייד | — |  |
| 2011 | היירספריי | להקה | הוליווד בול | — |  |
| 2011 | היירספריי | לינק לארקין | מרכז קרפנטר לאומנויות הביצוע (אנ') | — |  |
| 2012 | קארי (אנ') | טומי רוס | תיאטרון לוסיל לורטל | אוף-ברודוויי |  |
| 2012 | Dogfight (אנ') | אדי בירדלייס | תיאטרון הבמה השנייה | אוף-ברודוויי |  |
| 2013 | מרשעת | פיירו | תיאטרון גרשווין | מילוי מקום ברודוויי |  |
| 2014 | הגשרים של מחוז מדיסון (אנ') | מייקל | תיאטרון ג'רלד שונפלד | צוות שחקנים מקורי ברודוויי |  |
| 2014-2014 | דיינר | בוגי | תיאטרון סיגנטור | — |  |
| 2015 | Unknown Soldier | פרנסיס גרנד | פסטיבל התיאטרון של ויליאמטאון | — |  |
| 2015 | דיינר | בוגי | להקת התיאטרון של דלאוור | — |  |
| 2016 | אנסטסיה | דמיטרי | במת הרטפורד | הפקה ניסיונית מחוץ לניו יורק |  |
| 2017-2018 | אנסטסיה | דמיטרי | תיאטרון ברודהרסט | צוות שחקנים מקורי ברודוויי |  |
| 2018 | Jagged Little Pill | ניק הילי | התיאטרון הרפרטוארי האמריקני | הפקה ניסיונית מחוץ לניו יורק |  |
| 2019-2021 | Jagged Little Pill | ניק הילי | תיאטרון ברודהרסט | צוות שחקנים מקורי ברודוויי |  |
| 2022-2023 | מולן רוז' | כריסטיאן | תיאטרון אל הירשפילד | מילוי מקום ברודוויי |  |
| 2023 | שדרות סאנסט | ג'ו גיליס | מרכז קנדי | — |  |
| 2023, 2024-הווה | מולן רוז' | כריסטיאן | תיאטרון אל הירשפילד | מילוי מקום ברודוויי |  |
פילמוגרפיה > טלוויזיה

| שנה | שם | תפקיד | הערות | הערות שוליים |
| --- | --- | --- | --- | --- |
| 2013 | אנשי המחר | דילן | פרק: "פיילוט" |  |
| 2014 | The Carrie Diaries (אנ') | טוראי רוברט ווטסון | פרק: "Date Expectations" |  |
| 2015 | חוק וסדר: מדור מיוחד | קונור האוול | פרק: "Devastating Story" |  |
| 2015 | One Bad Choice | דרו | פרק: "סטיבן פרז" |  |
| 2016-2018 | קימי שמידט | די. ג'יי. פינגבלאסט | 3 פרקים |  |
| 2016 | שוטרים בדם | קורמק פיליפס | פרק: "Down the Rabbit Hole" |  |
| 2016 | השבוע שעבר עם ג'ון אוליבר | ברנדון שמידט | פרק: "Doping" |  |
| 2016 | קוונטיקו | אירק בויר | פרק: "Kubark" |  |
| 2019 | הקוד (אנ') | אדם טרנבול/ לטננט אדם טרנבול | 7 פרקים |  |
| 2022 | שקרניות קטנות: החטא הקדמון | וס | 8 פרקים |  |
| 2022 | A Holiday Spectacular | ג'ון | סרט טלוויזיה |  |
פרסים ומועמדויות

| שנה | פרויקט מועמד | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2020 | Jagged Little Pill | פרס טוני | הביצוע הטוב ביותר על ידי שחקן משנה במחזמר | מועמדות |  |
| 2023 | מולן רוז' | פרס בחירת הקהל של Broadway.com | מחליף אהוב | זכייה |  |
הערות שוליים

1 2  Player Bio: Derek Klena - UCLA Official Athletic Site, UCLA (באנגלית)
1 2 3  Derek Klena, Playbill
↑  Dillon Klena, Lauren Chanel, Jade McLeod & More Set for Jagged Little Pill Tour, Broadway.com (באנגלית)
↑  #FFB: Derek Klena, Fit For Broadway (באנגלית)
1 2  Derek Klena theatre profile, About The Artists
↑  מייקל ג'ויה, "Wonderful": Lindsay Mendez, Derek Klena, Alli Mauzey and Cast of Wicked Soar at Musical's Tenth Anniversary on Broadway, Playbill, ‏31 באוקטובר 2013
↑  The Bridges of Madison County, Playbill
↑  David Rooney, Sheryl Crow and Barry Levinson’s ‘Diner’ Musical Sets New Opening, The Hollywood Reporter, ‏2014-03-18 (באנגלית אמריקאית)
↑  Anastasia, Playbill
1 2 3 4  Derek Klena | Actor, IMDb (באנגלית אמריקאית)
↑  ראיין מקפי, Anastasia’s Derek Klena, Fun Home Alum Lauren Patten, More Join Alanis Morissette Musical Jagged Little Pill, Playbill, ‏20 במרץ 2018
↑  Aaron Tveit to Rejoin Moulin Rouge! on Broadway; Further Casting Changes Announced - TheaterMania.com, ‏2022-12-01 (באנגלית)
↑  לוגאן קולוול-בלוק, Derek Klena, Auli'i Cravalho, and Nathan Gunn Join Kennedy Center's Upcoming Sunset Boulevard, Playbill, ‏1 בנובמבר 2022
↑  אנדרו גאנז, Derek Klena to Return to Broadway's Moulin Rouge! The Musical, Playbill, ‏8 בינואר 2024
↑  לוגאן קולוול-בלוק, Broadway Favorite Derek Klena Marries Elycia Scriven, Playbill, ‏24 בספטמבר 2018
↑  Julie Musbach, Wedding Bells Ring for Derek Klena and Elycia Scriven, BroadwayWorld.com, ‏2018-09-22 (באנגלית)
↑  Broadway's Derek Klena and Wife Elycia Welcome First Baby Together: 'Beyond in Love', Peoplemag (באנגלית)
↑  Pilot, 2013-10-09, נבדק ב-2024-03-16
↑  Date Expectations, 2014-01-10, נבדק ב-2024-03-16
↑  Devastating Story, 2015-04-01, נבדק ב-2024-03-16
↑  Stephan Perez, 2015-07-23, נבדק ב-2024-03-16
↑  Down the Rabbit Hole, 2016-04-15, נבדק ב-2024-03-16
↑  Doping, 2016-06-26, נבדק ב-2024-03-16
↑  KUBARK, 2016-10-23, נבדק ב-2024-03-16
↑  Into the Woods Leads 2023 Broadway.com Audience Choice Awards Nominations; Final Voting Now Open, Broadway.com (באנגלית)
↑  Broadway Faves Celebrate at the 2023 Broadway.com Audience Choice Awards, Broadway.com (באנגלית)
| --- | --- |
בקרת זהויות :  ISNI: 0000 0003 9227 9952  LCCN: no2012147445  MusicBrainz: b2f7fd3c-8fd3-4e3b-82b3-1797176a7bff  VIAF: 286320604   WorldCat (עם VIAF): 286320604
נטליה דוברינסקה

נטליה דוברינסקה (באוקראינית: Наталя Добринська; נולדה ב-29 במאי 1982) היא אתלטית אוקראינית. האלופה האולימפית בקרב שבע (בייג'ינג 2008), אלופת העולם ושיאנית העולם לשעבר בקרב חמש (איסטנבול 2012).
חייה

דוברינסקה נולדה במחוז ויניצה שבאוקראינה, שני הוריה עסקו בספורט, אמה הייתה אלופה אזורית בתחרויות הורדת ידיים והצטיינה בכדוריד, כדורעף והדיפת כדור ברזל, אביה התחרה בריצה וסקי למרחקים והיה עסקן בתחום ואחותה עסקה בקפיצה לגובה. עד גיל 21 התאמנה בוויניצה, זכתה באליפות אוקראינה באתלטיקה לנוער בקרב שבע, חשבה לפרוש בעקבות סדרת פציעות אך עברה והחלה להתאמן בקייב. בשנים הבאות זכתה שלוש פעמים ברציפות באליפות אוקראינה באולם בקרב חמש. ב-2004 זכתה במדליית כסף בקרב חמש באליפות העולם באתלטיקה האולם ובאולימפיאדת אתונה סיימה במקום השמיני עם תוצאה של 6,255 נקודות.
ב-2005 זכתה במדליית ארד בקרב חמש באליפות אירופה באולם, באליפות העולם שהתקיימה באותה שנה בהלסינקי סיימה תשיעית בקרב שבע.
ב-2006 סיימה שישית באליפות אירופה וב-2007 סיימה שמינית אליפות העולם שהתקיימה באוסקה וחמישית בקרב חמש באליפות אירופה באולם.
ב-2008 סיימה רביעית באליפות העולם באולם, היא השתתפה בפעם השנייה במשחקים האולימפיים וזכתה במדליית זהב באולימפיאדת בייג'ינג לאחר שקבעה שיא אישי של 6,733 נקודות. היא ניצחה בשניים מהמקצועות וקבעה ארבעה שיאים אישים. בסיום התחרות הקדימה ב-30 נקודות את בת ארצה לודמילה בלונסקה שמאוחר יותר נפסלה בשל שימוש בסמים. התוצאות שקבעה במהלך התחרות:
ריצת 100 מטר משוכות: 13.44 שניות, שיא אישי
קפיצה לגובה: 1.80 מטר
הדיפת כדור ברזל: 17.29 מטר
ריצת 200 מטר: 24.39 שניות, שיא אישי
קפיצה לרוחק: 6.63 מטר, שיא אישי
הטלת כידון: 48.60 מטר, שיא אישי
ריצת 800 מטר: 2:17.72 דקות
ב-2009 סיימה במקום הרביעי באליפות העולם באתלטיקה שהתקיימה בברלין, וזכתה בסבב תחרויות התאחדות האתלטיקה הבינלאומית בקרב שבע. ב-2010 סיימה שנייה לאחר ג'סיקה אניס בקרב חמש באליפות העולם באולם שהתקיימה בדוחה, באליפות אירופה באתלטיקה באותה שנה, קבעה שיא אישי של 6,778 ושיאים אישים בארבעה מקצועות, אך סיימה שנייה לאחר אניס ששברה את שיא התחרות.
באליפות העולם באתלטיקה 2011 סיימה במקום הרביעי בתחרויות קרב שבע עם תוצאה של 6,444 נקודות, היא השתתפה גם בתחרויות הקפיצה למרחק אך לא העפילה לגמר לאחר שקבעה תוצאה של 6.38 מטר.
במרץ 2012 זכתה במדליית זהב בקרב חמש באליפות העולם באתלטיקה באולם שהתקיימה באיסטנבול, היא קבעה בתחרות שיא עולמי חדש של 5,013 נקודות בכך שברה את השיא הקודם שהחזיק מ-1992 והייתה לראשונה החוצה את רף ה-5,000 נקודות. שבועיים לאחר ניצחונה נפטר בעלה ומאמנה האישי שסבל ממחלת הסרטן. באולימפיאדת לונדון פרשה במהלך התחרות.
שיאים אישיים > אצטדיון

קרב שבע: 6,778 נקודות, 2010
ריצת 100 מטר משוכות: 13.43 שניות, 2011
קפיצה לגובה: 1.86 מטר, 2006
הדיפת כדור ברזל: 17.29 מטר, 2008
ריצת 200 מטר: 24.23 שניות, 2010
קפיצה לרוחק: 6.63 מטר, 2008
הטלת כידון: 49.25 מטר, 2010
ריצת 800 מטר: 2:11.34 דקות, 2011
שיאים אישיים > אולם

קרב חמש: 5,013 נקודות, 2012
ריצת 60 מטר משוכות: 8.33 שניות, 2010
קפיצה לגובה: 1.85 מטר, 2007
קפיצה לרוחק: 6.57 מטר, 2012
הדיפת כדור ברזל: 17.18 מטר, 2008
ריצת 800 מטר: 2:11.15 דקות, 2012
הערות שוליים

↑  Ukraine’s golden girl ready to shine, אתר kyivpost.com, ‏30 במרץ 2012
|  אלופות אולימפיות בקרב חמש וקרב 7 (נשים) |
| --- | --- | --- |
| קרב חמש | (1964) אירינה פרס ברית המועצות • (1968) אינגריד בייקר מערב גרמניה • (1972) מרי פיטרס בריטניה • (1976) זיגרון זיגל מזרח גרמניה • (1980) נאדז'דה טקצ'נקו ברית המועצות |  |
| קרב 7 | (1984) גליניס נאן אוסטרליה • (1988) ג'קי ג'וינר קרסי ארצות הברית • (1992) ג'קי ג'וינר קרסי ארצות הברית • (1996)  ע'אדה שועאע סוריה • (2000) דניס לואיס בריטניה • (2004) קרולינה קלופט שוודיה • (2008) נטליה דוברינסקה אוקראינה • (2012) ג'סיקה אניס בריטניה • (2016) נפיסטו ת'יאם בלגיה • (2020) נפיסטו ת'יאם בלגיה • (2024) נפיסטו ת'יאם בלגיה |  |
| --- | --- |
בקרת זהויות :  World Athletics: 14303542
FLAC

הלוגו של FLAC ("קודק חופשי לשמע ללא איבוד נתונים")
FLAC (ראשי תיבות של Free Lossless Audio Codec – "קודק חופשי לשמע ללא איבוד נתונים") הוא קודק חופשי ופופולרי לדחיסת שמע ללא איבוד נתונים. שלא כמו קודקים מאבדי-נתונים כמו MP3 ו-AAC, הוא אינו מסיר כל מידע מזרם השמע, והוא מתאים הן לנגינה יום-יומית והן לארכיבאות של אוספי שמע. פורמט FLAC נהנה מתמיכה רבה במוצרי תוכנה וחומרה רבים.
ב-29 בינואר 2003 הודיע ארגון Xiphophorus (כיום קרן Xiph) על שילובו של FLAC תחת דגלם, יחד עם הקודקים Vorbis (דחיסת שמע עם איבוד נתונים), Theora (דחיסת וידאו) ו-Speex (דחיסת דיבור).
הפרויקט

פרויקט FLAC מורכב מהחלקים הבאים:
פורמט הזרם
libFLAC, ספרייה של מקודדים ופורסים נורמטיביים, וכן ממשק למידע-על
libFLAC++, מעטפת אובייקטים סביב libFLAC
flac, מעטפת שורת-פקודה סביב libFLAC, לקידוד קובצי .flac ופריסתם
metaflac, עורך מידע-על מבוסס שורת-פקודה לקובצי .flac
במילה "חופשי" הכוונה היא שאת מפרט פורמט הזרם יכול ליישם כל אחד ללא בקשת רשות לפני כן (Xiph.Org שומר לעצמו את הזכות לקבוע את מפרט FLAC ולאשר את העמידה בו), ושפורמט FLAC ושיטות הקידוד והפריסה המיושמות לו אינן תחת שום פטנט. הכוונה היא גם שהיישום הנורמטיבי הוא תוכנה חופשית: קוד המקור ל-libFLAC ול-libFLAC++ זמינים תחת רישיון BSD של Xiph.Org וקוד המקור ל-flac, ל-metaflac ול-plugins זמינים תחת ה-GPL.
במטרותיו המוצהרות, פרויקט FLAC מעודד את מפתחיו שלא ליישם תכונות חסימת העתקה מכל סוג שהוא.
השוואות

ההבדל בין FLAC לבין אלגוריתמים כלליים לדחיסה ללא איבוד נתונים, כמו ZIP ו-gzip, הוא בכך שהוא תוכנן ספציפית לאריזה יעילה של נתוני שמע; בעוד ש-ZIP עשוי לדחוס קובץ שמע באיכות תקליטור ב-10 עד 20 אחוזים, FLAC מגיע לשיעור של דחיסה ב-30 עד 50 אחוזים.
אף כי קודקים מאבדי נתונים יכולים להגיע לשיעורים של דחיסה ב-80 אחוזים או יותר, המחיר של זה הוא הסרת מידע מהזרם המקורי. FLAC משתמש בניבוי קווי כדי להמיר את דגימות השמע לסדרה של מספרים קטנים וחסרי יחס (הקרויים residual) ומאחסן אותם ביעילות בקידוד גולומב-רייס. כמו כן הוא משתמש בקידוד אורך-ריצה לפיסות של דגימות זהות, כמו רגעי דממה. המעלות הטכניות של FLAC לעומת קודקים שומרי-נתונים אחרים טמונים ביכולת להזרים אותו ובפריסה מהירה ללא קשר לרמת הדחיסה.
FLAC הפך לפורמט ללא איבוד נתונים המועדף לסחר במוזיקה חיה באינטרנט, אף כי אחרים, כגון Monkey's Audio, בשימוש תדיר גם כן. הוא מייצר קבצים קטנים יותר מאשר Shorten, והוא ללא איבוד נתונים, דבר חשוב לסוחרים במוזיקה חיה. לאחרונה הוא הפך לפורמט פופולרי גם בקרב סוחרים של מוזיקה לא חיה ללא איבוד נתונים.
FLAC הוא גם פורמט פופולרי לארכיבאות בקרב בעלי תקליטורים ומדיות אחרות המבקשים לשמר את אוסף השמע יקר הערך שלהם. אם המדיה המקורית אובדת, נפגמת או נשחקת לאחר זמן, עותק FLAC של רצועות השמע מבטיח את יכולת השחזור של המידע המקורי בכל עת, שלא כמו ארכיב מאבד נתונים (כמו MP3) של אותו המידע. וכן אפשר ליצור קובץ CUE כדי שהתקליטור המשוחזר יהיה עותק זהה באופן מושלם של התקליטור המקורי.
הוויקי של Hydrogen Audio מכיל השוואה כוללת מאוד של קודקים ללא איבוד נתונים, ובהם FLAC.
פרטים טכניים

FLAC תומך רק בדגימות של נקודה קבועה, לא של נקודה צפה, וזאת כדי להבטיח עותקים מושלמים על ידי מניעת שגיאות עיגול. הוא יכול לטפל בכל רזולוציה של PCM מ-4 עד 32 סיביות לדגימה. הוא תומך בכל קצב דגימה מהרץ אחד עד 655350 הרץ בקפיצות של 1.
את FLAC אפשר להדר על פלטפורמות רבות: רוב גרסאות יוניקס (כולל לינוקס, BSD, סולאריס ו-Mac OS X), חלונות ועוד, ויש תצורות למהדרים רבים.
ראו גם

דחיסה ללא איבוד נתונים
דחיסה מאבדת נתונים
דחיסת שמע
הערות שוליים

↑  השוואה
פייג' אוהרה

| --- | --- |

 לידה:  10 במאי 1956 (בת 68) פורט לודרדייל, ארצות הברית 
 שם לידה:  דונה פייג' הלמינטולר
 מדינה:  ארצות הברית 
 תקופת הפעילות:  מ-1983 
 מקום לימודים:  תיכון נוווה 
 פרסים והוקרה:  אגדות דיסני (2011) 
 https://www.paigeohara.net
 פרופיל ב-IMDb
 
פייג' אוהרה (באנגלית: Paige O'Hara; נולדה ב-10 במאי 1956) היא שחקנית וזמרת אמריקאית. היא ידועה בעיקר בזכות דיבוב דמותה של בל בסרט "היפה והחיה" משנת 1991. על תפקיד זה קיבלה את תואר אגדת דיסני בשנת 2011.